# Lääne-Harju valla Kogukonnakomisjoni koosoleku protokoll

Aeg: 15.12.2022, kell 18.00-20.00

Koht: Paldiski, volikogu saal

Osalejad kohapeal: Andrus Saliste, Krista Maaro, Heiki Hõimoja, Eero Salumäe, Jaana Ojala, Guido Leibur

Osalejad veebis: Eve-Mai Valdna, Kalle Kalbre, Jana Stahl, Ando Eelmaa

Koosolekut juhatas Andrus Saliste, protokollis Krista Maaro

Päevakava:

1. Teede ja ühistranspordi töögrupi ülevaade kaardistustest ja kas on ka arenguid suhtes vallaga.

2. Laulasmaa kooli eelnõu Lääne-Harju valla haridusvõrgu arengu vaates. Senine arengu-plaan:  <https://laaneharju.ee/arengukava1>

3. Uue hooaja esimese poolaasta plaan

Kokkuvõte:

1. K. Kalbre – Olulisi muutusi ei ole. Vallalt vastust pole tulnud, kodulehel väikesed muudatused (parandused).

Saaremaal toimub bussijagamis teenuse (nõudepeatus) projektitutvustus. Saaremaal võib nõudepeatuse teema toimida, mandril ei pruugi see toimida. Võibolla õnnestub piiriäärsetel aladel buss nii käima panna. Millal seda kogu Eestis kasutama hakatakse, ei tea.

H. Hõimoja – Kas on teada mis on need Saaremaa detailid, mitu päeva ette teatada jne?

K. Kalbre – On nö kogumispunktid kuhu ette veetakse ja põhitrassile pannakse tihedamalt bussid liikuma. Bussid ei sõida enam inimeste kodude juurde.

A. Saliste – Saaremaa haldab vist ise oma transporti, meil Põhja-Eesti Transpordikeskus. See teeb olukorra keerulisemaks.

K. Kalbre – Lepingud ei lase praegu väikeseid busse liinile panna nii sõidavad äärealadel suured bussid. Kuidas kaasata Padise – Paldiski vahelise liikluse kasutajaid?

H. Hõimoja – Praegu nt buss 110 sõidab tühjana. Tegemist liiniga, mida rahvas väga soovis.

A. Saliste – **Teeme vaheteavituse vallavalitsusele.**

A.Eelmaa – Tähelepanek teisel teemal, algas talihooldus. Mul mure, et sellise hooldusega on varsti rahad otsas. On tohutu logistiline tohuvabohu, lükatakse suvalisi teejuppe.

H. Hõimoja - Valla kodulehel talihoolduskaart

<https://app.ecofleet.com/seeme/plugins/embed/?api-laane-harju-vallavalitsus-K78Thj532GRh419Dfx908Qw3> , see on nagu väike abimees aga kahjuks ei näita kus juba käidud on. Küsisin vallast, sealt vastust ei saanud, Ecofleeti esindajalt sain selgituse, et on võimalik näha kus juba tee hooldatud aga selleks on vaja teha seadistusi.

G. Leibur – **Ettepanek vallale! Kokku panna kaart, kus on näha kes millist teed hooldab. Siniste mummudena kaardile ja tegevusjälg selja taha.**

J. Ojala – Vallavalitsusel on see ilmselt näha. Värskes ajalehes Padise ja Harju-Risti talihoolduse teostaja kohta vale info.

2. A. Saliste – Teemaks Lehola kooli areng.

G. Leibur – Minu subjektiivne arvamus, tegemist on tugevalt üle pingutatud dokumendiga, otsitakse argumente oma soovi läbisurumiseks. Selline dokument peab olema selgesõnaline ja arusaadav. Valla eesmärk peaks olema kaitsta vallaelanike huve.

J. Ojala – Apelleerin, valla eesmärk on hea hariduse pakkumine, et lapsed oleks hästi õpetatud.

G. Leibur – Dokumendis puuduvad prioriteedid, mille alusel tahetakse otsus langetada. Sellised dokumendid peavad sündima kooskõlas elanikega.

K.Kalbre - Vallal on kaks valikut: kas vedada lapsed teise kooli või ehitada uus kool. Praegune maja ei võimalda nõuetekohast õpet.

G. Leibur – Kindlasti on veel valikuid.

A. Saliste – Tõmbekeskused paika panna, vähendada pendelrännet (vallast välja), kulude juhtimine.

H. Hõimoja – Kahjuks ei tule siia tasustatavaid töökohti nii palju, et siia tööd leida.

A. Saliste **– Drive keskkonnas avatud dokument kuhu komisjoniliikmed saavad ettepanekuid teha. Heiki saadab ettepanekute koondi valda. Ettepanekuid saate teha kuni 18.12.**

3. Uus aasta uued plaanid.

A. Saliste – Ettepanek hakata koosolekuid taas erinevates kohtades pidama:

jaanuaris Puunal

veebruaris Madisel

märtsis Ohtus

aprillis Keila-Joal

mais Vasalemmas

juunis Karjakülas

G. Leibur – Luua veebipõhine ideedepank.

J. Ojala – Eakate teema. Mis on meie ülesanne, mida meilt oodatakse?

A. Saliste - Klooga pensionärid suhtlevad vallaga, kuidas on teiste piirkondadega?

Toimus aktiivne arutelu.

J. Ojala – Pensionärid saavad praegu ise hakkama, neil ei ole Kuldliigat vaja.

A. Saliste – **Anname Kuldliigale vastuse, et teema meie jaoks „toores“ ja võtame selle praegu laualt maha.**

G. Leibur – **Jaanuaris hakkame Heikiga koos läbi viima individuaalseid motivatsiooni-vestlusi komisjoni liikmetega.**

E.-M. Valdna – Ettepanek. Järgmisele koosolekule võiks kutsuda piirkonnapolitseiniku.

**Järgmine koosolek toimub: 19. jaanuaril, algusega kl 18.00, Puunal.**